ช่อง 18

**ช่อง 18** () เป็นสถานีโทรทัศน์ภาคพื้นดินระบบดิจิทัลในประเทศไทย ประเภทบริการธุรกิจระดับชาติ หมวดหมู่ข่าวและเหตุการณ์ปัจจุบัน ปัจจุบันดำเนินการโดย บริษัท เจเคเอ็น เบสท์ ไลฟ์ จำกัด ในเครือเจเคเอ็น โกลบอล กรุ๊ป 

เดิมเป็นสถานีโทรทัศน์ผ่านดาวเทียมในเครือหนังสือพิมพ์เดลินิวส์ ใช้ชื่อว่า **เดลินิวส์ ทีวี** ก่อนจะเปลี่ยนชื่อเป็น **นิวทีวี** และ **นิว 18** หลังจากเปลี่ยนผ่านสู่ทีวีดิจิทัล และเน้นการนำเสนอสารคดีต่าง ๆ โดยเฉพาะสารคดีชุดสำรวจโลก ของบริษัท เนกซ์สเตป จำกัด และรายการข่าวจากเดลินิวส์

ต่อมาตั้งแต่วันที่ 8 มีนาคม พ.ศ. 2564 เจเคเอ็นได้เข้ามาควบคุมการออกอากาศตลอด 24 ชั่วโมง และรายการข่าวที่เคยออกอากาศอยู่เดิมถูกย้ายไปออกอากาศในช่องทางออนไลน์ทั้งหมด และในวันที่ 9 เมษายน เจเคเอ็นได้เข้าซื้อช่องนิว 18 จากนั้นได้ปรับปรุงผังรายการของช่องใหม่ ก่อนจะเริ่มออกอากาศรายการในผังใหม่เมื่อวันที่ 5 พฤษภาคม และเปลี่ยนชื่อสถานีเป็น **เจเคเอ็น 18** อย่างเป็นทางการเมื่อวันที่ 26 พฤษภาคม

แต่ต่อมาเนื่องจากปัญหาหุ้นกู้ของเจเคเอ็น จึงได้ให้บริษัท ท็อปนิวส์ ดิจิตัล มีเดีย จำกัด นำเนื้อหาจากช่องท็อปนิวส์ มาออกอากาศทางช่องเจเคเอ็น 18 ตั้งแต่วันที่ 18 กันยายน พ.ศ. 2566 ก่อนจะเรียกคืนเวลาจากท็อปนิวส์กลับมาทั้งหมดตั้งแต่วันที่ 1 กรกฎาคม พ.ศ. 2568 และสองเดือนต่อมาได้เปลี่ยนชื่อ​ช่องเป็น​ **ช่อง​ 18**

## ประวัติ

### เดลินิวส์ทีวี
**บริษัท เดลินิวส์ทีวี จำกัด** (ปัจจุบันคือ **บริษัท นิวช้อป จำกัด**) เป็นผู้ที่เริ่มประกอบกิจการโทรทัศน์ของเครือเดลินิวส์ครั้งแรก โดยจดทะเบียนจัดตั้งบริษัทเมื่อวันที่ 14 กันยายน พ.ศ. 2554 และทดลองออกอากาศสถานีโทรทัศน์ผ่านดาวเทียมชื่อว่า **เดลินิวส์ ทีวี** () ตั้งแต่วันที่ 3 ตุลาคม โดยมีกำหนดเปิดตัวอย่างเป็นทางการ ในวันที่ 1 มกราคม พ.ศ. 2555 แต่เนื่องจากเกิดอุทกภัยครั้งใหญ่ภายในประเทศ ซึ่งบริเวณถนนวิภาวดีรังสิตช่วงหน้าอาคารที่ทำการหนังสือพิมพ์เดลินิวส์ซึ่งเป็นที่ตั้งของเดลินิวส์ ทีวี ในขณะนั้น ก็เป็นพื้นที่ประสบอุทกภัยดังกล่าวด้วยเช่นกัน จึงส่งผลกระทบให้เดลินิวส์ทีวีต้องเลื่อนการออกอากาศปฐมฤกษ์มาเป็นวันที่ 15 กุมภาพันธ์ พ.ศ. 2555

### นิวทีวี
หลังจากเข้าประมูลช่องโทรทัศน์ภาคพื้นดินระบบดิจิทัล ประเภทธุรกิจระดับชาติจาก กสทช. เมื่อวันที่ 27 ธันวาคม พ.ศ. 2556 ซึ่งเครือเดลินิวส์ได้ส่ง **บริษัท ดีเอ็น บรอดคาสต์ จำกัด** เข้าประมูล และได้ช่องหมายเลข 18 เดลินิวส์ทีวีจึงได้โอนกรรมสิทธิ์การประกอบกิจการโทรทัศน์ไปยังดีเอ็น บรอดคาสต์ และเปลี่ยนชื่อช่องเป็น **นิวทีวี** () ตั้งแต่วันที่ 11 มีนาคม พ.ศ. 2557 เป็นต้นไป
ในระยะแรก นิวทีวีออกอากาศรายการสารคดีตลอดทั้งวันสลับกับข่าวต้นชั่วโมง ต่อมาในช่วงการแข่งขันฟุตบอลโลก 2014 ที่ประเทศบราซิล ฝ่ายข่าวกีฬาเดลินิวส์ได้จัดรายการพิเศษเพื่อรายงานข่าวความเคลื่อนไหวของฟุตบอลโลก โดยช่วงนั้นนิวทีวียังไม่มีการออกอากาศรายการข่าว นอกเหนือจากสารคดีสลับกับข่าวต้นชั่วโมงซึ่งออกอากาศอย่างต่อเนื่อง จนกลางปีเดียวกัน นิวทีวีจึงกลับมาออกอากาศรายการข่าวเต็มรูปแบบอีกครั้ง

ต่อมาในวันที่ 28 เมษายน พ.ศ. 2559 นิวทีวีได้ย้ายที่ตั้งของสถานีจากอาคารที่ทำการหนังสือพิมพ์เดลินิวส์ ไปยังอาคารแห่งใหม่ที่เลขที่ 818 ซอยแบริ่ง 19 หมู่ที่ 2 ตำบลสำโรงเหนือ อำเภอเมืองสมุทรปราการ จังหวัดสมุทรปราการ 10270 โดยได้เปิดการใช้งานการเชื่อมต่อระบบออกอากาศอย่างเป็นทางการในเวลา 00:01 น. ของวันเดียวกัน

### นิว 18
และตั้งแต่วันที่ 1 มกราคม พ.ศ. 2561 นิวทีวีได้ปรับโฉมสถานีใหม่ทั้งหมด และเปลี่ยนชื่อช่องเป็น **นิว 18** () ซึ่งได้มีการเปิดตัวชื่อนี้ไปแล้วตั้งแต่วันที่ 1 สิงหาคม พ.ศ. 2560 และในปี พ.ศ. 2561 ได้มีการปรับโครงสร้างของบริษัทและนโยบายของช่องใหม่ เพื่อเน้นการออกอากาศสารคดี โดยเฉพาะสารคดีชุดสำรวจโลกของบริษัท เนกซ์สเตป จำกัด โดยยังมีรายการข่าวเป็นองค์ประกอบเสริม จึงมีการปลดพนักงานฝ่ายข่าวออกบางส่วน

ต่อมาในปี พ.ศ. 2563 ได้มีการออกอากาศรายการข่าวจากช่องฟ้าวันใหม่คู่ขนานไปด้วย โดยเริ่มตั้งแต่วันที่ 30 มีนาคม และได้นำรายการสารคดีออกไปเกือบทั้งหมด แต่ออกอากาศได้เพียง 5 เดือน นิว 18 ก็กลับมาออกอากาศสารคดีตามปกติ

ในวันที่ 1 มิถุนายน ปีเดียวกัน นิว 18 ได้ย้ายโครงข่ายโทรทัศน์จาก MUX#5 ของสถานีวิทยุโทรทัศน์กองทัพบก ช่อง 5 แผนกวิทยุโทรทัศน์ กองการกระจายเสียงและวิทยุโทรทัศน์ กรมการทหารสื่อสาร กองทัพบก ไปยัง MUX#4 ของไทยพีบีเอส องค์การกระจายเสียงและแพร่ภาพสาธารณะแห่งประเทศไทย (สสท.)

ในช่วงปลายเดือนพฤศจิกายนเดียวกัน มีข่าวว่า สนธิญาณ ชื่นฤทัยในธรรม และกลุ่มผู้ประกาศข่าวที่ลาออกจากเนชั่นทีวี โดยกลุ่มผู้ประกาศข่าวดังกล่าวมีอุดมการณ์ทางการเมืองชัดเจน และพยายามนำเสนอข่าวสารด้วยความจริงที่ข่าวสื่ออื่นมักไม่นำเสนอ ทำให้กลุ่มผู้ประกาศข่าวดังกล่าวถูกฝ่ายความเห็นตรงข้ามกล่าวหาว่าเสนอข่าวสารเพื่อด้อยค่าและทำลายฝ่ายตรงข้าม จะเข้ามาจัดรายการทางช่องนิว 18 และเริ่มงานในวันที่ 1 ธันวาคม พ.ศ. 2563 แต่สุดท้ายผังรายการในเดือนธันวาคมของนิว 18 ก็ยังคงเป็นรูปแบบเดิมต่อมากนกชี้แจงว่าวันดังกล่าวกลุ่มของตนยังไม่ได้เริ่มงาน อย่างไรก็ตาม ในวันที่ 8 ธันวาคม ก็มีข่าวอีกว่า ผู้บริหารของดีเอ็น บรอดคาสต์ ได้เจรจาขายใบอนุญาตของช่องนิว 18 ให้กลุ่มของสนธิญาณไปบริหารต่อ โดยมีชาติศิริ โสภณพนิช กรรมการผู้จัดการใหญ่ธนาคารกรุงเทพ ซึ่งเป็นเจ้าหนี้ เป็นคนกลางในการเจรจา โดยสนธิญาณได้สั่งซื้อโฆษณาระยะยาวจากบริษัท 6-7 บริษัท ซึ่งจะทำรายได้ให้สถานีรวมกว่า 800 ล้านบาท และเชื่อว่าจะไม่ได้รับผลกระทบจากการดำเนินกิจกรรมของผู้บริโภค แม้การนำบุคลากรจากกลุ่มเนชั่นเดิม มาร่วมงานกับนิว 18 อาจมีความเสี่ยงเกี่ยวกับการดำเนินกิจกรรมของผู้บริโภคเพื่อให้ผู้สนับสนุนโฆษณาเหล่านี้เลิกให้การสนับสนุน (ซึ่งเคยเกิดขึ้นมาแล้วกับช่องเนชั่นทีวีในช่วงเดือนสิงหาคม - ตุลาคม ปีเดียวกัน) แต่ต่อมา เสริมสุข กษิติประดิษฐ์ บรรณาธิการบริหารข่าวของนิว 18 ในขณะนั้นได้ปฏิเสธข่าวลือดังกล่าว และในวันที่ 21 ธันวาคม ที่ข่าวระบุว่ากลุ่มสนธิญาณจะเข้าไปบริหาร ยังคงเป็นผังเดิม และกราฟิกโปรโมทไม่ได้จัดทำขึ้นโดยทีมของนิว 18 ต่อมา อัญชะลี ไพรีรัก หนึ่งในผู้ประกาศข่าวในกลุ่มของสนธิญาณจะปฏิเสธข่าวดังกล่าวอีกครั้ง และเลื่อนการเปิดตัวทีมข่าวของตนออกไป ปัจจุบันกลุ่มนี้ได้ก่อตั้งท็อปนิวส์เพื่อทำรายการข่าวออกอากาศทางโทรทัศน์ผ่านดาวเทียมและสื่อสังคมเป็นที่เรียบร้อยแล้ว เนื่องจากไม่สามารถตกลงในรายละเอียดกับนิว 18 ได้

จากผลกระทบที่เกิดขึ้นถึง 2 ครั้ง ทำให้นิว 18 มีรายได้ลดลงอย่างมากเนื่องจากมีการดำเนินกิจกรรมของผู้บริโภคจนมีผู้สนับสนุนถอนตัวออกจากนิว 18 ไปเป็นจำนวนมาก ทำให้นิว 18 ต้องปรับผังรายการใหม่เพื่อสร้างรายได้ โดยทำสัญญาควบคุมการออกอากาศกับบริษัท เจเคเอ็น โกลบอล มีเดีย จำกัด (มหาชน) ของจักรพงษ์ จักราจุฑาธิบดิ์ ตลอดเวลาออกอากาศเป็นระยะเวลาเบื้องต้น 2 เดือน (รวมถึงออกอากาศคู่ขนานบางรายการจากเจเคเอ็นทีวี) เริ่มตั้งแต่วันที่ 8 มีนาคม พ.ศ. 2564 เวลา 00:01 น. ส่วนรายการประจำที่มีอยู่เดิมจะย้ายไปออกอากาศในช่องทางออนไลน์ทั้งหมด โดยเจเคเอ็นได้แจ้งต่อตลาดหลักทรัพย์แห่งประเทศไทยว่าเป็นการทำข้อตกลงให้บริษัท เจเคเอ็น นิวส์ จำกัด เช่าเวลาไม่เกิน 40% เพื่อออกอากาศรายการข่าว และที่เหลือเป็นการร่วมผลิตรายการ โดยกระบวนการเป็นไปตามกฎระเบียบของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ทุกประการ และเป็นการปฏิเสธข่าวลือในช่วงแรกของการเข้าควบคุมการออกอากาศของเจเคเอ็นที่ กสทช. ได้ให้เจ้าพนักงานร้องขอข้อมูลไปยังนิว 18 เพื่อตรวจสอบข่าวการให้เช่าเวลาออกอากาศทั้งสถานี

### เจเคเอ็น 18
วันที่ 9 เมษายน จักรพงษ์ได้แจ้งต่อตลาดหลักทรัพย์แห่งประเทศไทยว่า ที่ประชุมมีมติเห็นชอบเมื่อวันที่ 2 เมษายน ให้เจเคเอ็นเข้าซื้อกิจการและหุ้นสามัญจดทะเบียนของดีเอ็น บรอดคาสต์ ผู้รับใบอนุญาตของช่องนิว 18 รวมถึงอาคารสำนักงานของช่องและอุปกรณ์การออกอากาศทั้งหมด จากกลุ่มผู้บริหารของเดลินิวส์ คิดเป็นมูลค่า 1,060,000,000 บาท และจ่ายอีก 150,000,000 บาท ให้แก่ กสทช. เมื่อวันที่ 20 พฤษภาคม เพื่อเข้าบริหารทีวีดิจิทัลภายใต้ใบอนุญาตใบเดิมจาก กสทช. รวมทั้งสิ้น 1,210,000,000 บาท ทำให้ดีเอ็น บรอดคาสต์ กลายเป็นบริษัทย่อยของเจเคเอ็น และเจเคเอ็นมีสิทธิ์ในการบริหารผังรายการของช่องนิว 18 ได้อย่างเต็มรูปแบบ เพื่อเสริมประสิทธิภาพในการแข่งขันให้แก่ธุรกิจการพาณิชย์ และสร้างรายได้ให้เจเคเอ็นมากขึ้นโดยจะมีการเปลี่ยนชื่อบริษัทผู้รับใบอนุญาต และจะมีการเปลี่ยนชื่อสถานีเป็น **เจเคเอ็น 18** () โดยไม่มีการปลดพนักงานเดิมออก โดยแอนได้ถ่ายทอดสดแถลงผ่านทางเฟซบุ๊กของตัวเองเมื่อช่วงค่ำของวันเดียวกัน

วันที่ 19 เมษายน เจเคเอ็นได้ประกาศแผนการตลาดของตนในรูปแบบใหม่เป็น "Content Commerce Company" โดยดึงเนื้อหาที่ตรงกับกลุ่มผู้บริโภคมาต่อยอดสู่ธุรกิจเชิงพาณิชย์ และใช้ช่องเจเคเอ็น 18 เป็นช่องทางสนับสนุนเพิ่มเติม รวมถึงจะมีการปรับปรุงต่อเติมอาคารสำนักงานเดิมของช่องนิว 18 ที่ซอยแบริ่ง 19 และตั้งชื่อใหม่ว่า "เจเคเอ็น เอ็มไพร์" ทั้งนี้ ทีมงานฝ่ายข่าวซึ่งอยู่ภายใต้ เจเคเอ็น นิวส์ ได้ย้ายไปทำงานที่เจเคเอ็น เอ็มไพร์ ทั้งหมดตั้งแต่วันที่ 25 เมษายน ส่วนอาคารหลังเดิมที่ศาลายาจะยังใช้ถ่ายทำรายการบางส่วน จากนั้นในวันที่ 26 เมษายน เจเคเอ็นได้แจ้งเปลี่ยนชื่อบริษัทผู้รับใบอนุญาตของช่องนิว 18 จากดีเอ็น บรอดคาสต์ เป็น **บริษัท เจเคเอ็น เบสท์ ไลฟ์ จำกัด** และปรับรูปแบบการประกอบธุรกิจแบ่งเป็น 2 แผนก แผนกหนึ่งคือการประกอบกิจการทีวีดิจิทัลช่องเจเคเอ็น 18 และอีกแผนกหนึ่งเป็นแผนกของการจำหน่ายสินค้า และ เจเคเอ็นทีวี ได้ยุติการออกอากาศในวันที่ 30 เมษายน เพื่อควบรวมเนื้อหาเข้ากับช่องเจเคเอ็น 18

วันที่ 5 พฤษภาคม ได้เริ่มออกอากาศรายการในผังใหม่ของเจเคเอ็น 18 อย่างเต็มรูปแบบ ซึ่งเน้นไปที่รายการข่าวจำนวน 55% ตามกฎ กสทช. และวันนั้นตั้งแต่ 00:01 น. ได้เริ่มเปลี่ยนมาใช้ Interlude ของเจเคเอ็น 18 แต่ยังไม่ได้เปลี่ยนชื่อสถานี จนกระทั่งหลังจาก กสทช. มีมติอนุมัติการเปลี่ยนชื่อช่องในการประชุมครั้งที่ 10/2564 เมื่อวันที่ 25 พฤษภาคมแล้ว วันรุ่งขึ้นคือวันที่ 26 พฤษภาคม ทางสถานีจึงได้เปลี่ยนชื่อสถานีเป็น **เจเคเอ็น 18** อย่างเป็นทางการ โดยการเปลี่ยนโลโก้ทางมุมบนขวาของจอโทรทัศน์ตั้งแต่เวลา 00:01 น.

วันที่ 18 ตุลาคม จักรพงษ์ได้ประกาศแต่งตั้ง องอาจ สิงห์ลำพอง ซึ่งลาออกจากช่อง 8 ให้ดำรงตำแหน่งกรรมการผู้จัดการของเจเคเอ็น เบสท์ ไลฟ์ และผู้อำนวยการสถานีโทรทัศน์เจเคเอ็น 18 หลังจากนั้นวันที่ 25 ตุลาคม พ.ศ. 2565 เจเคเอ็น เมตาเวิร์ส ในเครือเจเคเอ็น โกลบอล กรุ๊ป ได้เข้าซื้อองค์กรนางงามจักรวาล ทำให้เจเคเอ็น 18 ซึ่งเป็นสถานีโทรทัศน์ของเจเคเอ็นเอง ได้สิทธิ์ในการถ่ายทอดสดการประกวดนางงามจักรวาลให้กับผู้รับชมในประเทศไทยไปโดยปริยาย โดยเริ่มตั้งแต่นางงามจักรวาล 2022 เป็นต้นไป

### ท็อปนิวส์ ทาง เจเคเอ็น 18
thumb|alt=TOP News Logo|สัญลักษณ์ของท็อปนิวส์ ระหว่างปี 2566 - 2567|209x209px
เมื่อวันที่ 31 สิงหาคม พ.ศ. 2566 เจเคเอ็น โกลบอล กรุ๊ป ได้ออกหนังสือแจ้งตลาดหลักทรัพย์ถึงการจ่ายหนี้หุ้นกู้บริษัทซึ่งครบกำหนดไถ่ถอนในวันที่ 1 กันยายน พ.ศ. 2566 ให้เฉพาะผู้ถือหุ้นบางส่วน ด้วยสาเหตุว่ากระแสเงินสดของบริษัทไม่เป็นไปตามที่คาดการณ์ไว้ ทำให้ในวันเดียวกัน มูลค่าหุ้นของบริษัทปรับลดตัวลงถึง 24% และลดต่ำลงเรื่อย ๆ นับตั้งแต่วันนั้น กระทั่งวันที่ 9 กันยายน พ.ศ. 2566 มีกระแสข่าวว่า บริษัท ท็อปนิวส์ ดิจิตัล มีเดีย จำกัด เจ้าของสถานีโทรทัศน์ผ่านดาวเทียมท็อปนิวส์ ได้เจรจากับจักรพงษ์เพื่อเข้าซื้อกิจการสถานีโทรทัศน์เจเคเอ็น 18 ซึ่งเป็นช่องเดียวกับที่เคยมีกระแสข่าวว่ากลุ่มบุคลากรของท็อปนิวส์จะย้ายมาทำงานในช่วงปลายปี พ.ศ. 2563 โดยเข้าซื้อกิจการด้วยมูลค่าประมาณ 500,000,000 บาท ซึ่งหากสำเร็จจะใช้ชื่อช่องว่า **ท็อปนิวส์ 18** และปรากฏหลักฐานว่าจักรพงษ์ได้จำหน่ายหุ้นในเจเคเอ็น โกลบอล กรุ๊ป ออกไปโดยไม่ปรากฏผู้ซื้อ ก่อนรับกลับเข้ามาถือหุ้นตามเดิม

ความสับสนในกรณีดังกล่าวทำให้ข่าวลือมีน้ำหนักมากขึ้น แต่แล้วจักรพงษ์ได้ปฏิเสธผ่านการแจ้งข่าวต่อตลาดหลักทรัพย์แห่งประเทศไทยเมื่อวันที่ 11 กันยายน ว่าการเจรจาดังกล่าวเป็นการทำข้อตกลงในการผลิตรายการข่าวร่วมกันระหว่างเจเคเอ็น 18 กับท็อปนิวส์เท่านั้น โดยท็อปนิวส์จะเช่าช่วงเวลาในฐานะผู้เช่าตามสัดส่วนที่ กสทช. กำหนดเป็นระยะเวลาตั้งแต่วันที่ 18 กันยายน ไปจนกว่าใบอนุญาตของเจเคเอ็นจะหมดอายุ ในขณะที่เจเคเอ็นจะยังคงสถานะการเป็นเจ้าของสถานีโทรทัศน์เจเคเอ็น 18 และยังคงทำรายการปกิณกะเพื่อออกอากาศในสถานีต่อไปตามเดิม ทั้งนี้เพื่อหลีกเลี่ยงข้อกฎหมายของ กสทช. และประเด็นเรื่องการเปลี่ยนเจ้าของบริษัทส่วนการแสดงตราสัญลักษณ์บนจอโทรทัศน์นั้นแสดงทั้ง 2 สัญลักษณ์ คือสัญลักษณ์ของช่องเจเคเอ็น 18 อยู่มุมบนขวา และสัญลักษณ์ของท็อปนิวส์อยู่มุมบนซ้าย

(ทั้งนี้ ตั้งแต่เที่ยงคืนวันจันทร์ที่ 1 มกราคม พ.ศ. 2567 สถานีฯ ได้อัญเชิญตราสัญลักษณ์พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 มาประดับไว้ที่มุมบนซ้าย ส่งผลให้ต้องวางแสดงสัญลักษณ์ของช่องไว้ที่มุมล่างขวา ในขณะเดียวกันก็วางสัญลักษณ์ท็อปนิวส์ไว้ที่มุมล่างขวาเช่นกัน โดยวางไว้ด้านซ้ายมือติดกับสัญลักษณ์ของช่อง ทั้งนี้มีกำหนดแสดงไปจนสิ้นสุดห้วงการจัดงานเฉลิมพระเกียรติฯ ในวันที่ 31 ธันวาคม พ.ศ. 2567 ยกเว้นมีเหตุเปลี่ยนแปลง)

### ช่อง 18
ต่อมาเมื่อวันที่ 18 มิถุนายน พ.ศ. 2568 ฉัตรชัย ภู่โคกหวาย ประธานเจ้าหน้าที่บริหารของท็อปนิวส์ ได้ระบุว่า ท็อปนิวส์ได้ยุติความร่วมมือในการผลิตรายการทางช่องเจเคเอ็น 18 กับเจเคเอ็น และกลับไปออกอากาศทางโทรทัศน์ผ่านดาวเทียมช่อง 77 ตั้งแต่วันที่ 1 กรกฎาคมเป็นต้นไป ตามที่ผู้บริหารพิจารณา เนื่องจากไม่สามารถยอมรับเงื่อนไขใหม่ของเจเคเอ็นได้ และเพื่อลดพื้นที่โฆษณาลง รวมทั้งเพื่อปรับตัวให้เข้ากับกระบวนทัศน์สื่อและพฤติกรรมของผู้รับชมข่าวสาร

และต่อมาเมื่อวันที่ 1 กันยายน พ.ศ. 2568 หรือ 2 เดือนหลังจากที่เจเคเอ็น 18 เรียกคืนเวลาจากท็อปนิวส์คืนทั้งหมด เจเคเอ็น 18 ได้เปลี่ยนชื่อช่องอีกครั้งเป็น **ช่อง 18** ก่อนจะยุติการออกอากาศเมื่อวันที่ 26 มกราคม พ.ศ. 2569 จากปัญหาทางการเงินของเจเคเอ็น โกลบอล กรุ๊ป ซึ่งเป็นบริษัทแม่

## ฝ่ายข่าว
ตั้งแต่วันที่ 8 มีนาคม พ.ศ. 2564 รายการข่าวของนิว 18 ได้แบ่งออกเป็น 2 ส่วน ส่วนแรกให้เจเคเอ็น นิวส์ เช่าเวลาออกอากาศรายการข่าวทางทีวีดิจิทัล และอีกส่วนหนึ่งคือรายการข่าวที่ฝ่ายข่าวเดิมของนิว 18 ผลิตเอง ออกอากาศทางเฟซบุ๊ก ยูทูบ และติ๊กต็อกของนิว 18 ซึ่งส่วนนี้ออกอากาศครั้งสุดท้ายเมื่อวันที่ 9 เมษายน พ.ศ. 2564 และตั้งแต่วันที่ 26 เมษายน ผู้ประกาศข่าวเดิมของนิว 18 ทั้งหมด และพนักงานฝ่ายข่าวบางส่วนได้ถูกควบรวมเข้าเป็นส่วนหนึ่งของเจเคเอ็น นิวส์ ส่วนฝ่ายข่าวอีกส่วนหนึ่งได้ก่อตั้งสำนักข่าวออนไลน์ในชื่อ "นิวออนไลน์"

ภายหลังเสร็จสิ้นกระบวนการทำข้อตกลงในการผลิตรายการข่าวร่วมกันระหว่างเจเคเอ็น 18 กับท็อปนิวส์ และท็อปนิวส์ย้ายรายการทั้งหมดไปออกอากาศทางช่องเจเคเอ็น 18 ตั้งแต่วันที่ 18 กันยายน พ.ศ. 2566 โดยเจเคเอ็น 18 จึงประกาศเลิกจ้างพนักงานฝ่ายข่าวเดิม รวมถึงฝ่ายข่าวเจเคเอ็น–ซีเอ็นบีซีทั้งหมด เพื่อเคลียร์สล็อตเวลาให้กับท็อปนิวส์

และตั้งแต่วันที่ 1 กรกฎาคม พ.ศ. 2568 ท็อปนิวส์ได้ย้ายรายการทั้งหมดกลับไปออกอากาศที่ช่องทีวีดาวเทียมหมายเลข 77 อีกครั้ง จึงมีผลทำให้ในปัจจุบัน ช่อง 18 ไม่มีรายการข่าวอย่างเป็นทางการแต่อย่างใด มีเพียงรายการแนวปกิณกะรายการเดียวคือ **Hello Anniverse** ออกอากาศวันจันทร์ – วันศุกร์ เวลา 20:15 – 21:45 น. ดำเนินรายการโดย ณัฏฐ์ บุณยสิริยานนท์, สุชาทิพ มั่นสินธร, ร่มเกล้า อมาตยกุล และพิธีกรช่อง 18

### ผู้ประกาศข่าวและผู้รายงานข่าวในอดีต
* สุรพงศ์ ทวี (ถึงแก่กรรมเมื่อวันที่ 21 ตุลาคม พ.ศ. 2561)
* ชิบ จิตนิยม (ปัจจุบันเป็นสมาชิกวุฒิสภา)
* ชัยรัตน์ ถมยา (ปัจจุบันยุติการทำหน้าที่แล้ว)
* ธีระ ธัญญอนันต์ผล (ปัจจุบันอยู่ช่อง 8)
* ณพล พรมสุวรรณ (ปัจจุบันยุติการทำหน้าที่แล้ว)
* จตุพร เอี่ยมสะอาด (ปัจจุบันยุติการทำหน้าที่แล้ว)
* อัญชลีพร กุสุมภ์ (ปัจจุบันอยู่ช่องสุวรรณภูมิ)
* ปนัดดา วงศ์ผู้ดี (ปัจจุบันเป็นสื่อมวลชนและพิธีกรอิสระ)
* บุญยอด สุขถิ่นไทย (ปัจจุบันเป็นสื่อมวลชนอิสระ)
* เบญจลักษณ์ เจริญศักดิ์ (ปัจจุบันยุติการทำหน้าที่แล้ว)
* วรรณศิริ ศิริวรรณ (ปัจจุบันอยู่ช่อง 9 เอ็มคอตเอชดี)
* สุชาดา แก้วนาง (ปัจจุบันอยู่ไทยพีบีเอส)
* อุษา หงส์ขาว (ปัจจุบันยุติการทำหน้าที่แล้ว)
* ชมะนันทน์ วรรณวินเวศร์ (ปัจจุบันยุติการทำหน้าที่แล้ว)
* ปวีณา ปทุมานนท์ (ปัจจุบันเป็นพิธีกรอิสระ)
* ณัชชานันท์ พีระณรงค์ (ปัจจุบันยุติการทำหน้าที่แล้ว)
* ฌาณวิทย์ ไชยศิริวงศ์ (ปัจจุบันยุติการทำหน้าที่แล้ว)
* ดารินทร์ หอวัฒนกุล (ปัจจุบันยุติการทำหน้าที่แล้ว)
* สุนทรีย์ ชุ่มมงคล (ปัจจุบันยุติการทำหน้าที่แล้ว)
* นพวรรธน์ อภิภัสร์เดชากุล (ปัจจุบันยุติการทำหน้าที่แล้ว)
* ภาคภูมิ เตมะสิริ (ปัจจุบันยุติการทำหน้าที่แล้ว)
* อรรฆพันธ์ อภิรักษ์พงศ์ (ปัจจุบันยุติการทำหน้าที่แล้ว)
* ภควัต โฉมศรี (ปัจจุบันยุติการทำหน้าที่แล้ว)
* อติ บุญเสริม (ปัจจุบันยุติการทำหน้าที่แล้ว)
* ประจักษ์ มะวงศ์สา (ปัจจุบันอยู่ไทยพีบีเอสและสื่อมวลชนอิสระ)
* มนตรี จอมพันธ์ (ปัจจุบันเป็นสื่อมวลชนอิสระ)
* นนทกฤช กลมกล่อม (ปัจจุบันอยู่โมโน 29)
* ศตคุณ ดำเกลี้ยง (ปัจจุบันอยู่เอ็นบีที 2 เอชดี)
* ดนยกฤตย์ แดงหวานปีสีห์ (ปัจจุบันเป็นสื่อมวลชนอิสระ)
* ดาราวรรณ ขันติวงษ์ (ปัจจุบันอยู่อมรินทร์ทีวี)
* วรรณวณิช ภัสสรธนาพิชัย (ปัจจุบันอยู่ทีเอ็นเอ็น ช่อง 16)
* ชุมานันท์ วิเชียรศรี (ปัจจุบันยุติการทำหน้าที่แล้ว)
* ปวัน สิริอิสสระนันท์ (ปัจจุบันอยู่พีพีทีวี เอชดี 36)
* สุภัชชา อินทรฤทธิ์ (ปัจจุบันอยู่ไทยพีบีเอส)
* จิรัฐิติ ขันติพะโล (ปัจจุบันอยู่ทีเอ็นเอ็น ช่อง 16)
* อภิรักษ์ หาญพิชิตวณิชย์ (ปัจจุบันอยู่โมโน 29และสื่อมวลชนอิสระ)
* ปารดา ธนาศรีชัย (ปัจจุบันยุติการทำหน้าที่แล้ว)
* ศรัณภัสร์ ตั้งไพศาลธนกุล (ปัจจุบันอยู่ช่อง 7 HD)
* วรารัตน ไชยภัทรคุณเจริญ (ปัจจุบันยุติการทำหน้าที่แล้ว)
* ศิรประภา ชัยเจริญ (ปัจจุบันอยู่ไทยพีบีเอส)
* พรทิวา กันธิยาใจ (ปัจจุบันอยู่เอ็นบีที 2 เอชดี)
* ตะวันรุ่ง ปริสุทธิธรรม (ชื่อเดิม: เตี๋ยประดิษฐ์) (ปัจจุบันอยู่โมโน 29)
* ยุคล วิเศษสังข์ (ปัจจุบันอยู่เนชั่นทีวีและสื่อมวลชนอิสระ)
* โบกัส ซุปตาร์ (ปัจจุบันยุติการทำหน้าที่แล้ว)
* เสริมสุข กษิติประดิษฐ์ (ปัจจุบันเป็นสื่อมวลชนอิสระ)
* มนุชา เจอมูล (ปัจจุบันอยู่ทีสปอร์ต 7 ในนามสำนักข่าวเมนสแตนด์)
* สุภาพร วงษ์ถ้วยทอง (ปัจจุบันเป็นนักแสดงและพิธีกรอิสระ)
* ยิ่งศักดิ์ จงเลิศเจษฎาวงศ์ (อาจารย์ยิ่งศักดิ์) (ปัจจุบันอยู่ช่อง 7HDและพิธีกรอิสระ)
* พงศธร ลอตระกูล (ปัจจุบันอยู่พีพีทีวี เอชดี 36)
* จิรภัทร อุดมสิริวัฒน์ (ชื่อเดิม: ฐิติวัชร) (ปัจจุบันอยู่เอ็นบีที 2 เอชดี)
* ชลลดา สิริสันต์ (ปัจจุบันยุติการทำหน้าที่แล้ว)
* กิจมาโนชญ์ โรจนทรัพย์ (ปัจจุบันยุติการทำหน้าที่แล้ว)
* รัฐภูมิ โตคงทรัพย์ (ปัจจุบันยุติการทำหน้าที่แล้ว)
* ภัคจีรา วรรณสุทธิ์ (ปัจจุบันเป็นพิธีกรอิสระ)
* นิภาภรณ์ ฐิติธนการ (ปัจจุบันเป็นนักแสดงและพิธีกรอิสระ)
* รัศมีแข ฟ้าเกื้อล้น (ปัจจุบันเป็นนักแสดงและพิธีกรอิสระ)
* ธนากร ชินกูล (ปัจจุบันเป็นพิธีกรอิสระ)
* กีรติ ศุภดิเรกกุล (ปัจจุบันยุติการทำหน้าที่แล้ว)
* ไดอาน่า จงจินตนาการ (ปัจจุบันเป็นพิธีกรอิสระ)
* พล นพวิชัย (ปัจจุบันเป็นนักร้องอิสระ)
* ดารณีนุช ปสุตนาวิน (ปัจจุบันเป็นพิธีกรอิสระ)
* พรหมพร ยูวะเวส (ปัจจุบันเป็นพิธีกรอิสระ)
* เมทนี บุรณศิริ (ปัจจุบันเป็นพิธีกรอิสระ)
* เอกชัย เอื้อสังคมเศรษฐ  (ปัจจุบันเป็นพิธีกรอิสระ)
* ภัณฑิลา ฟูกลิ่น (ปัจจุบันเป็นพิธีกรอิสระ)
* เตชินท์ พลอยเพชร (ปัจจุบันเป็นพิธีกรอิสระ)
* ศัลย์ อิทธิสุขนันท์ (ปัจจุบันยุติการทำหน้าที่แล้ว)
* อนันต์ เสมาทอง (ปัจจุบันยุติการทำหน้าที่แล้ว)
* ญาณี จงวิสุทธิ์ (ปัจจุบันเป็นนักแสดงและพิธีกรอิสระ)
* สุวัจนี ไชยมุสิก (ปัจจุบันเป็นนักแสดงอิสระ)
* สมพล ปิยะพงศ์สิริ (ปัจจุบันเป็นพิธีกรอิสระ)
* สโรชา พรอุดมศักดิ์ (ปัจจุบันยุติการทำหน้าที่แล้ว)
* นันทิยา จิตตโสภาวดี (ปัจจุบันอยู่เอ็นบีที 2 เอชดี)
* จิตกร บุษบา (ปัจจุบันเป็นสื่อมวลชนอิสระ)
* กฤษณพงศ์ เกียรติศักดิ์ (ปัจจุบันเป็นสื่อมวลชนอิสระ)
* นฤมล พุกยม (ปัจจุบันเป็นสื่อมวลชนอิสระ)
* เชาวรัตน์ ยงจิระนันท์ (ปัจจุบันอยู่CGTN)
* กรุณพล เทียนสุวรรณ (ปัจจุบันยุติการทำหน้าที่แล้ว)
* ธัญญาเรศ เองตระกูล (ปัจจุบันเป็นนักแสดงและพิธีกรอิสระ)
* ภูวนาท คุนผลิน (ปัจจุบันเป็นพิธีกรอิสระ)
* เฉลิมพร ตันติกาญจนากุล (ปัจจุบันร่วมทำคอนเทนต์ออนไลน์ SET Zooom In ของตลาดหลักทรัพย์แห่งประเทศไทย)
* พัฐดลย์ โสภาจิตต์วัฒนะ (ปัจจุบันยุติการทำหน้าที่แล้ว)
* ชาญชัย กายสิทธิ์ (ปัจจุบันยุติการทำหน้าที่แล้ว)
* นภัส ธีรดิษฐากุล (ปัจจุบันอยู่ช่อง 9 เอ็มคอตเอชดี)
* อัครพล ทองธราดล (ปัจจุบันยุติการทำหน้าที่แล้ว)
* พิชชาพัทธ อาจพงษา (ปัจจุบันยุติการทำหน้าที่แล้ว)
* กนกนวล จรัสกุณโฮง (ปัจจุบันอยู่เอ็นบีที 2 เอชดี)
* อัญชะลี ไพรีรัก (ปัจจุบันเป็นสื่อมวลชนอิสระ)
* สนธิญาณ ชื่นฤทัยในธรรม (ปัจจุบันเป็นสื่อมวลชนอิสระ)
* กรสุดา วีระทัต (ปัจจุบันยุติการทำหน้าที่แล้ว)
* เวทิน ชาติกุล (ปัจจุบันเป็นสื่อมวลชนอิสระ)
* กิตติมา ธารารัตนกุล (ปัจจุบันอยู่นิวส์วันและสื่อมวลชนอิสระ)
* บุญระดม จิตรดอน (ปัจจุบันเป็นสื่อมวลชนอิสระ)
* ประชา หริรักษาพิทักษ์ (ปัจจุบันเป็นสื่อมวลชนอิสระ)
* ศลิลนา ภู่เอี่ยม (ปัจจุบันเป็นสื่อมวลชนอิสระ)
* สุพรทิพย์ เทพจันตา (ปัจจุบันยุติการทำหน้าที่แล้ว)
* จิรัฏฐ์วัฒน์ ศิริบุตร (ปัจจุบันอยู่นิวส์วันและพิธีกรอิสระ)
* จักรพงษ์ จักราจุฑาธิบดิ์ (ปัจจุบันเป็นนักธุรกิจอิสระ)
* พรสวรรค์ จารุพันธ์ (ปัจจุบันอยู่ท็อปนิวส์)
* เกริก เกิดกลาง (ปัจจุบันอยู่ท็อปนิวส์)
* นิธิตรา เชาว์พยัคฆ์ (ปัจจุบันอยู่ท็อปนิวส์และพิธีกรอิสระ)
* อมร แต้อุดมกุล (ปัจจุบันยุติการทำหน้าที่แล้ว)
* อรรทิตย์ฌาน คูหาเรืองรอง (ปัจจุบันเป็นพิธีกรอิสระ)
* ชวิศร์ ชูประทุม (ปัจจุบันเป็นพิธีกรอิสระ)
* สายัณห์ กรมสาคร (ปัจจุบันอยู่ท็อปนิวส์และพิธีกรอิสระ)
* ชยธร ธนวรเจต (ปัจจุบันอยู่ท็อปนิวส์และพิธีกรอิสระ)
* วุฒินันท์ นาฮิม (ปัจจุบันอยู่ท็อปนิวส์)
* ชนุตรา เพชรมูล (ปัจจุบันอยู่ท็อปนิวส์)
* เสรี วงษ์มณฑา (ปัจจุบันเป็นสื่อมวลชนอิสระ)
* วิทเยนทร์ มุตตามระ (ปัจจุบันอยู่ท็อปนิวส์และพิธีกรอิสระ)
* เถกิง สมทรัพย์ (ปัจจุบันอยู่ท็อปนิวส์และพิธีกรอิสระ)
* นราวิชญ์ จิตรบรรจง (ปัจจุบันเป็นพิธีกรอิสระ)
* บัวขาว บัญชาเมฆ (ปัจจุบันเป็นนักมวยอิสระ)
* ปรมินทร์ นิลพันธุ์ (ปัจจุบันเป็นพิธีกรอิสระ)
* จักรภพ เพ็ญแข (ปัจจุบันเป็นสื่อมวลชนอิสระ)
* ธราวุฒิ ฤทธิอักษร (ปัจจุบันอยู่ท็อปนิวส์)
* รุ่งราตรี สุหงษา (ปัจจุบันอยู่ท็อปนิวส์และพิธีกรอิสระ)
* สำราญ รอดเพชร (ปัจจุบันอยู่ท็อปนิวส์และสื่อมวลชนอิสระ)
* ศิรวิฑย์ ชัยเกษม (ปัจจุบันอยู่ท็อปนิวส์)
* สถาพร เกื้อสกุล (ปัจจุบันอยู่ท็อปนิวส์)
* ณรงค สุทธิรักษ์ (ปัจจุบันเป็นสื่อมวลชนอิสระ)
* กรสุดา วีระทัต (ปัจจุบันอยู่ท็อปนิวส์)
* ลักษิกา แพทอง (ปัจจุบันอยู่ท็อปนิวส์)
* ศิศศิญา วิสุทธิปราณี (ปัจจุบันเป็นพิธีกรอิสระ)
* วรเทพ สุวัฒนพิมพ์ (ปัจจุบันอยู่ช่องสุวรรณภูมิและท็อปนิวส์)
* อุดร แสงอรุณ (ปัจจุบันอยู่ท็อปนิวส์และบรรณาธิการฝ่ายข่าวของช่องท็อปนิวส์)
* จารุณี เดส์แน็ช (ปัจจุบันเป็นนักแสดง นักร้องและพิธีกรอิสระ)
* อารยา สาริกะกูติ (ปัจจุบันเป็นพิธีกรอิสระ)
* อุบลรัตน์ เถาว์น้อย (ปัจจุบันอยู่ท็อปนิวส์)
* สันติสุข มะโรงศรี (ปัจจุบันอยู่ท็อปนิวส์)
* ธีระ ธัญไพบูลย์ (ปัจจุบันอยู่ท็อปนิวส์)
* กนก รัตน์วงศ์สกุล (ปัจจุบันอยู่ท็อปนิวส์)
* ณัฏฐ์ บุณยสิริยานนท์ (ปัจจุบันยุติการทำหน้าที่แล้ว)
* ร่มเกล้า อมาตยกุล (ปัจจุบันยุติการทำหน้าที่แล้ว)
* สุชาทิพ มั่นสินธร (ปัจจุบันอยู่เอ็นบีที 2 เอชดีและพิธีกรอิสระ)

## อ้างอิง

## แหล่งข้อมูลอื่น
* 

หมวดหมู่:สถานีโทรทัศน์ในประเทศไทย
หมวดหมู่:ช่องข่าวในประเทศไทย
หมวดหมู่:โทรทัศน์ระบบดิจิทัลในประเทศไทย

หมวดหมู่:สถานีโทรทัศน์ในประเทศไทย
หมวดหมู่:ช่องข่าวในประเทศไทย
หมวดหมู่:ผู้ผลิตรายการข่าว
หมวดหมู่:ท็อปนิวส์

หมวดหมู่:สถานีโทรทัศน์ที่เริ่มออกอากาศในปี พ.ศ. 2555
หมวดหมู่:การควบรวมและเข้าซื้อกิจการในปี พ.ศ. 2564
หมวดหมู่:สถานีโทรทัศน์ที่ยุติการออกอากาศในปี พ.ศ. 2569